CELEX: 62018CA0641
Language: lv
Date: 2020-05-07 00:00:00
Title: Lieta C-641/18: Tiesas (pirmā palāta) 2020. gada 7. maija spriedums (Tribunale di Genova (Itālija) lūgums sniegt prejudiciālu nolēmumu) – LG u.c./Rina SpA, Ente Registro Italiano Navale (Lūgums sniegt prejudiciālu nolēmumu – Tiesu iestāžu sadarbība civillietās – Regula (EK) Nr. 44/2001 – 1. panta 1. punkts – Jēdzieni “civillietas un komerclietas” un “administratīvas lietas” – Piemērošanas joma – Sabiedrību darbības, kas ir saistītas ar kuģu klasifikāciju un sertifikāciju – Acta iure imperii un acta iure gestionis – Publiskās varas prerogatīvas – Imunitāte pret tiesvedību)

20.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 240/10
            
         
      Tiesas (pirmā palāta) 2020. gada 7. maija spriedums (Tribunale di Genova (Itālija) lūgums sniegt prejudiciālu nolēmumu) – LG u.c./Rina SpA, Ente Registro Italiano Navale
      
      (Lieta C-641/18) (1)
      
      (Lūgums sniegt prejudiciālu nolēmumu - Tiesu iestāžu sadarbība civillietās - Regula (EK) Nr. 44/2001 - 1. panta 1. punkts - Jēdzieni “civillietas un komerclietas” un “administratīvas lietas” - Piemērošanas joma - Sabiedrību darbības, kas ir saistītas ar kuģu klasifikāciju un sertifikāciju - Acta iure imperii un acta iure gestionis - Publiskās varas prerogatīvas - Imunitāte pret tiesvedību)
      (2020/C 240/12)
      Tiesvedības valoda – itāļu
      
         Iesniedzējtiesa
      
      
         Tribunale di Genova
      
      
         Pamatlietas puses
      
      
         Prasītāji: LG u.c.
      
         Atbildētājas: Rina SpA un Ente Registro Italiano Navale
      
      
         Rezolutīvā daļa
      
      Padomes Regulas (EK) Nr. 44/2001 (2000. gada 22. decembris) par jurisdikciju un spriedumu atzīšanu un izpildi civillietās un komerclietās 1. panta 1. punkts ir jāinterpretē tādējādi, ka prasība par zaudējumu atlīdzību, kas celta pret privāttiesību juridiskām personām, kuras veic kuģu klasifikācijas un sertifikācijas darbību trešās valsts vārdā un uz tās deleģējuma pamata, ietilpst jēdzienā “civillietas un komerclietas” šīs tiesību normas izpratnē un līdz ar to šīs regulas piemērošanas jomā, ja šī darbība netiek veikta atbilstoši publiskās varas prerogatīvām Savienības tiesību izpratnē, un tas ir jānoskaidro iesniedzējtiesai. Starptautisko paražu tiesību princips par imunitāti pret tiesvedību neliedz valsts tiesai, kas izskata lietu, īstenot minētajā regulā paredzēto tiesas jurisdikciju strīdā par šādu prasību, ja šī tiesa konstatē, ka šādas iestādes nav īstenojušas publiskās varas prerogatīvas starptautisko tiesību izpratnē
      
         (1)  OV C 25, 21.1.2019.